Document ID: 31997D0620

31997D0620
L 254/17
SLUŽBENI LIST EUROPSKE UNIJE
16.09.1997.
ODLUKA KOMISIJE
od 16. rujna 1997.
o određenim zaštitnim mjerama vezano uz određene proizvode ribarstva podrijetlom iz Kine te o izmjeni Odluke 97/368/EZ
(Tekst značajan za EGP)
(97/368/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (1), kako je zadnje izmijenjena Direktivom 96/43/EZ (2), a posebno njezin članak 19.,
budući da je prilikom uvoza kuhanog mesa stražnjeg dijela (repa) slatkovodnih rakova, koji potječu iz jednog objekta u Kini, otkrivena prisutnost Vibrio cholerae;
budući da je prisutnost Vibrio cholerae u hrani posljedica loših higijenskih uvjeta prije i/ili poslije prerade hrane te predstavlja potencijalnu opasnost po ljudsko zdravlje;
budući da se stoga više ne smije dopustiti daljnji uvoz proizvoda iz tog objekta u Kini;
budući da su inspekcije Zajednice u Kini i rezultati provjera pograničnih inspekcijskih službi Zajednice pokazale da postoje potencijalne opasnosti po zdravlje vezano uz proizvodnju i preradu proizvoda ribarstva;
budući da je u Odluci Komisije 97/368/EZ o određenim zaštitnim mjerama vezano uz određene proizvode ribarstva podrijetlom iz Kine (3), kako je izmijenjena Odlukom 97/587/EZ (4), predviđena zabrana uvoza svježih proizvoda ribarstva podrijetlom iz Kine, kao i odredba da se smrznuti ili prerađeni proizvodi ribarstva podrijetlom iz Kine moraju podvrgavati sustavnom mikrobiološkom ispitivanju;
budući da je Odluku 97/368/EZ potrebno revidirati prije 30. rujna 1997., a na osnovi trenutačnih nalaza potrebno je produljiti valjanost mjera predviđenih u toj Direktivi do 28. veljače 1998.;
budući da su mjere predviđene u ovoj Odluci u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Ova se Odluka primjenjuje na proizvode ribarstva, svježe, smrznute ili prerađene, podrijetlom iz Kine.
Članak 2.
Države članice zabranjuju uvoz proizvoda ribarstva u svim oblicima, koji potječu iz sljedećeg poduzeća u Kini: Yangcheng Fengbao Aquatic Food Co. Ltd. (kodni br. tvornice br. 3200/02226).
Članak 3.
U članku 6. Odluke 97/368/EZ datum 30. rujna 1997. zamjenjuje se s 28. veljače 1998.
Članak 4.
Države članice će izmijeniti mjere koje primjenjuju u odnosu na uvoz iz Kine, kako bi ih uskladile s ovom Odlukom. One o tome odmah obavješćuju Komisiju.
Članak 5.
Sve troškove nastale pri provedbi ove Odluke snosi pošiljatelj, primatelj ili njihov posrednik.
Članak 6.
Ova je Odluka upućena državama članicama.
Sastavljeno u Bruxellesu 16. rujna 1997.

Labels: 0
3
18
6